OpenLLM-France/wikimedia huggingface dataset:
# Doryrhamphus pessuliferus

Doryrhamphus pessuliferus és una espècie de peix de la família dels singnàtids i de l'ordre dels singnatiformes.

## Morfologia

* Els mascles poden assolir 16 cm de longitud total.

## Reproducció

És ovovivípar i el mascle transporta els ous en una bossa ventral, la qual es troba a sota de la cua.

## Hàbitat

És un peix marí de clima tropical que viu fins als 44 m de fondària.

## Distribució geogràfica

Es troba a l'Arxipèlag de Sulu i Austràlia.

## Referències

* 1 2 3 «Doryrhamphus pessuliferus» (en anglès). FishBase. Froese, Rainer; Pauly, Daniel (editors).
* ↑ Kuiter, R.H. i T. Tonozuka, 2001. Pictorial guide to Indonesian reef fishes. Part 1. Eels- Snappers, Muraenidae - Lutjanidae. Zoonetics, Austràlia. 302 p.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Dawson, C.E., 1985. Indo-Pacific pipefishes (Red Sea to the Americas). The Gulf Coast Research Laboratory Ocean Springs, Mississipi, Estats Units.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Allen, G.R. i M. Adrim, 2003. Coral reef fishes of Indonesia. Zool. Stud. 42(1):1-72.
* ↑ Herre, A.W.C.T., 1953. Check list of Philippine fishes. Res. Rep. U.S. Fish Wild. Serv., (20):977 p.
* ↑ Herre, A.W.C.T. i A.F. Umali, 1948. English and local common names of Philippine fishes. U. S. Dept. of Interior and Fish and Wildl. Serv. Circular Núm. 14, U. S. Gov't Printing Office, Washington. 128 p.

## Bibliografia

* Dawson, C. E., 1981: Review of the Indo-Pacific pipefish genus Doryrhamphus Kaup (Pisces, Syngnathidae), with descriptions of a new species and a new subspecies. Ichthyological Bulletin of the J. L. B. Smith Institute of Ichthyology Núm. 44: 1-27.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lourie, S. A., Amanda C.J. Vincent i Heather J. Hall: Seahorses: An Identification Guide to the World's Species and their Conservation. Dorling Print Limited, Dorling House: Londres, Gran Bretanya: Project Seahorse, 1999.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Francesc Baldomar

Francesc Baldomar (actiu a la ciutat de València de 1425 a 1476) és un arquitecte valencià autor de diversos monuments gòtics al cap i casal.
Se sap d'aquest arquitecte valencià que el 1425 estava treballant com a pedrapiquer al pont de la mar de la ciutat de València. En 1440 treballava en la desapareguda capella de Santa Maria dels Ignocents, que formava part del conjunt de l'Hospital General de València. Degué treballar també en el desaparegut Palau del Real entre 1442 i 1451. La seua obra més emblemàtica és la Capella dels Reis del Convent de Sant Doménec (1439-1463). El seu treball en aquesta capella fou fonamental per al posterior desenvolupament de l'art del tall de la pedra. Hi va alçar la volta, sense nervadures, i la sagristia, amb portes en biaix i una esvelta escala de caragol. Una de les seues obres més importants és la Porta de Quart (1441-1460). El 1458 començà les obres de l'ampliació de la Seu de València pels seus peus amb l'afegiment de l'Arcada Nova, que unia la Seu amb l'Aula Capitular i amb el Micalet. Hi va fer nombroses finestres i portes en biaix i una complexa volta en el passadís d'unió entre la Seu i el Micalet.
Es creu que també participà en la construcció del Palau de Mossén Sorell de València.
* Finestra en biaix de l'Arcada Nova de la Seu de València
* Torrassa emmerletada amb carreus de la Porta de Quart
* Escala de caragol d'accés a la part superior de la Porta de Quart
* Capella dels Reis del Convent de Sant Doménec
* Detall de la volta estrellada sense nervadures de la Capella dels Reis

## Referències

* ↑ Bernad, Federico Iborra; Catalán, Arturo Zaragozá «El Palacio de Mosén Sorell en Valencia». Una arquitectura gótica mediterránea. Conselleria de Cultura i Educació, 2003, pàg. 205–216.
* Chiva Maroto, Germán A. (2015). Francesc Baldomar. Maestro de obra de la Seo. Geometría e inspiración bíblica.València: Editorial Universitat Politècnica de València. ISBN 978-84-9048-353-4.
* Martínez de Aguirre, Javier. "Francesc Baldomar". Real Academia de la Historia.
* Gran Enciclopedia de la Comunidad Valenciana (2005): Volum II, veu: "Baldomar, Francesc". Editorial Prensa Ibérica.
# Martinet ros de Malàisia

El martinet ros de Malàisia (Ardeola speciosa) és una espècie d'ocell de la família dels ardèids (Ardeidae) que habita estanys, aiguamolls, camps negats i manglars del Sud-est Asiàtic al centre de Tailàndia, Cambodja, sud del Vietnam, Sumatra, Java, Borneo, Mindanao, Sulawesi i les illes Petites de la Sonda.

## Referències

* ↑ del Hoyo, Josep. All the birds of the world (en anglès). Barcelona: Lynx editions, 2020, p. 209. ISBN 978-84-16728-37-4.
# Comtat de Walthall

El comtat de Walthall és un comtat de l'estat estatunidenc de Mississipi. Segons el cens del 2000, la població era de 15.156 habitants. La seu del comtat és Tylertown. El comtat rep el nom del general durant la guerra Civil dels Estats Units i senador de Mississipi Edward Cary Walthall.

## Referències

* ↑ «Find a County». National Association of Counties. Arxivat de l'original el 2008-06-26. [Consulta: 31 gener 2008].
# Maria i jo

Maria i jo (en castellà, María y yo) és una novel·la gràfica de Miguel Gallardo de l'any 2007.

## Argument

El còmic narra les vacances de Miguel Gallardo amb la seua filla Maria en Anfi, al sud de Gran Canària. Maria té un trastorn autista i Gallardo explica com conviuen amb la discapacitat.

## Estil

Miguel Gallardo recorre a un estil semblant al d'un esbós, amb tinta roja i negra, que barreja text corregut, historieta i il·lustració. Segons declara el mateix autor, va trobar la inspiració en The ride together de Paul Karasik i Judy Karasik, i en Em dic Júlia.

## Repercussió i premis

Maria i jo va obtenir el Primer Premi Nacional de Catalunya de Còmic i va ser finalista del Premi Nacional del Còmic d'Espanya que finalment va obtenir Arrugues. El mateix Gallardo es va embarcar en la promoció de l'obra i al maig de 2009, va donar una visió còmica d'aquesta tasca en Emotional World Tour, realitzada conjuntament amb Paco Roca.
La Facultat de Psicologia de la Universitat Complutense de Madrid va comprar una gran remesa d'exemplars de l'obra, en reconeixement del seu valor com a anàlisi de l'autisme.
En 2010 es va estrenar un documental homònim basat en el còmic.

## Referències

* 1 2 3 4 T. P. / P. H. R. (05/07/2008). Gallardo, Premio Nacional de Catalunya de Cómic Arxivat 2014-10-06 a Wayback Machine., "Público".
* ↑ Pérez, Pepo (2008). Entrevista a Miguel Gallardo Arxivat 2011-10-10 a Wayback Machine., "Rockdelux".
* ↑ Terrasa, Rodrigo (18/11/2008). El dibujante valenciano Paco Roca obtiene el Premio Nacional de Cómic por 'Arrugas', "El Mundo".
* ↑ González, Lucía (17/05/2009). El mundo del cómic, entre bambalinas, "El Mundo".
* ↑ Pedro Vallín. «'María y yo' lleva su ternura sin aspavientos a la pantalla gran». La vanguardia. Felixfernandezdecastro.com, 01-03-2010. Arxivat de l'original el 2013-03-08. [Consulta: 25 abril 2011].

## Bibliografia

* GARCÍA, Santiago (2010). La novela gráfica, Bilbao, Astiberri Ediciones.

## Enllaços externs

* Maria i jo a TV3 - Documental, 75 min.
# Dioscòrides (filòsof)

Dioscòrides, en llatí Dioscorides, en grec antic Διοσκορίδης, fou un filòsof estoic grec, pare de Zenó de Tars. Va succeir com a cap dels estoics a Crisip de Soli, que li va dedicar algunes de les seves obres. El mencionen Suides i Diògenes Laerci.

## Referències

* ↑ 4.Dioscorides a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1051
# Dappi

Dappi (en rus: Даппы) és un poble del krai de Khabàrovsk, a Rússia, que el 2018 tenia 319 habitants. Pertany al districte rural de Komsomolsk na Amure.

## Referències

* ↑ «Бельговское сельское поселение - Поселения - О районе - Официальный сайт администрации Комсомольского муниципального района». raion-kms.khabkrai.ru. Arxivat de l'original el 2019-03-22. [Consulta: 22 març 2019].
# Matignon (Costes del Nord)

Matignon (en bretó Matignon, gal·ló Mateinyon) és un municipi francès, situat a la regió de Bretanya, al departament de Costes del Nord. L'any 2007 tenia 1.585 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.327 | 1.417 | 1.591 | 1.609 | 1.613 | 1.537 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat |
| 1995-2001 | Alain Daucé |
| 2001-2002 | Marie-Reine Tillon |
| 2002-2008 | Pierre Besnard |
| març-setembre 2008 | Patrick Dessauvages |
| octubre 2008- | Roland Petit |

## Personatges il·lustres

* Paul Sébillot (1843-1918), etnòleg i lingüista.
# Esther Escolar Menéndez

Esther Escolar Menéndez (Lleida, 21 de desembre de 1987) és una gimnasta rítmica catalana que va formar part de la selecció de gimnàstica rítmica d'Espanya en modalitat individual. Va ser campiona d'Espanya infantil (2000) i en 1a categoria (2003). Participà en dos Campionats del Món (2003, 2005) i en un d’Europa (2005). El 2007 participà en la primera Copa Internacional de Catalunya, retirant-se l'any següent a causa d'una lesió de genoll.
El 2012 es va graduar en Magisteri d'Educació Primària per la Universitat Autònoma de Barcelona, especialitzant-se en Educació Física, i el 2014 va fer un màster en Psicopedagogia a la Universitat Internacional de la Rioja. També va practicar gimnàstica estètica de grup al Club Alcón Cusí de Barcelona. En l'actualitat entrena a al Club Gimnàstica Sant Cugat.

## Filmografia
### Pel·lícules

Pel·lícules :
| Any | Títol | Personatge | Notes | Director |
| 2012 | Fonti di Dansa | Ballarina | Muntatge audiovisual | Roger Cassany i Jordi Carreño |

### Programes de televisió

Programes de televisió :
| Any | Títol | Cadena | Notes |
| 2001 | Nadal a 3 bandes | TV3 | Convidada al costat de Almudena Cid i Núria Velasco |
| 2013 | Connexió Barcelona | Betevé | Reportatge |
| 2017 | Ben trobats | La Xarxa | Convidada |

### Dansa i teatre

Obres de teatre :
| Any | Títol | Personatge | Director | Lloc |
| 2009 | La dansa dels dos pianos | La màgia onírica | Manel Martín | Auditori Enric Granados i altres |

## Referències

* ↑ «Esther Escolar logró el oro en mazas y cinta en el Campeonato de España de Gimnasia Rítmica», 30-06-2016. Arxivat de l'original el 2016-06-30. [Consulta: 7 març 2021].
* ↑ «Un or i una plata del Club Gimnàstica Sant Cugat en el torneig nacional Euskalgym», 25-06-2016. Arxivat de l'original el 2016-06-25. [Consulta: 7 març 2021].
* ↑ «Vídeo Fonti di Danza». vimeo.com, 03-06-2012. [Consulta: 25 agost 2018].
* ↑ «La danza de los dos pianos». [Consulta: 28 maig 2016].
# Boscarla africana

La boscarla africana (Acrocephalus baeticatus) és una espècie d'ocell de la família dels acrocefàlids (Acrocephalidae) que habita canyars, matolls a prop de l'aigua i manglars de l'Àfrica subsahariana. Considerat antany una espècie de ple dret, modernament ha estat inclòs a Acrocephalus scirpaceus, arran estudis coma ara Olsson et al. 2016

## Referències

* ↑ «Boscarla africana». Cercaterm. TERMCAT, Centre de Terminologia. Rev 20/02/2021(català)
* ↑ U Olsson, H Rguibi-Idrissi, JL Copete, JL Arroyo Matos, P Provost, M Amezian, P Alström i F Jiguet. 2016. Mitochondrial phylogeny of the Eurasian/African reed warbler complex (Acrocephalus, Aves). Disagreement between morphological and molecular evidence and cryptic divergence: A case for resurrecting Calamoherpe ambigua Brehm 1857. Molecular Phylogenetics and Evolution 102: 30–44.
# Cléry

«Cléry» té aquests significats:
* Cléry (Costa d'Or), municipi al departament de la Costa d'Or (regió de Borgonya - Franc Comtat, França)
* Cléry (Savoia), municipi al departament de la Savoia (regió d'Alvèrnia-Roine-Alps, França)
* Cléry-Saint-André, municipi al departament del Loiret
* Cléry-le-Grand, municipi al departament de Mosa (regió del Gran Est, França)
* Cléry-le-Petit, municipi al departament de Mosa (Gran Est)
* Cléry-sur-Somme, municipi al departament del Somme (regió dels Alts de França)
* Cléry-en-Vexin, municipi al departament de la Vall de l'Oise (regió d'Illa de França)
* Cantó de Cléry-Saint-André, cantó al districte d'Orléans (departament de Loiret, França)
* Corinne Cléry (1950), actriu francesa, coneguda per les pel·lícules Moonraker
# Diplomys labilis

Diplomys labilis és una espècie de mamífer rosegador de la família de les rates espinoses. Viu a Colòmbia, l'Equador i Panamà. Es tracta d'un animal arborícola de costums nocturns. Els seus hàbitats naturals són els boscos (perennes o caducifolis), els manglars i les plantacions. Es desconeix si hi ha cap amenaça per a la supervivència d'aquesta espècie, però gran part del seu àmbit de distribució ha estat desforestat.

## Referències

* ↑ Delgado, C.; Tirira, D.; Emmons, L.; Samudio, R. Diplomys labilis. UICN 2008. Llista Vermella d'espècies amenaçades de la UICN, edició 2008, consultada el 16 febrer 2015.
# Dapix

Dapix (Dapyx, Δάπυξ) fou un cap tribal o reietó dels getes. Quan Marc Aquili Cras era a Tràcia el 29 aC, el cap dels getes, Roles estava en guerra contra Dapix, i va demanar l'ajut romà. Dapix fou derrotat i es va haver de refugiar en una fortalesa on fou assetjat; un grec que era a la fortalesa el va entregar al general romà. Els getes, quan se'n van adonar, per no caure en mans dels romans, es van matar uns als altres. Dapix fou executat el mateix dia.

## Referències

* ↑ Cassius, Dio. Roman History. XXVI.
* ↑ «Dapyx». A Dictionary of Greek and Roman biography and mythology. [Consulta: 18 setembre 2021].
# Esther García Fernández

Esther García Fernández (El Prat de Llobregat, 1993) és regidora de Bon Govern, Comunicació i Atenció a la Ciutadania, del Dret a l’Aigua i l’Energia Públiques i Memòria Democràtica del Prat de Llobregat, a la comarca del Baix Llobregat, per El Prat En Comú.
Va ser elegida regidora per primera vegada a les eleccions municipals del 26 de maig de 2019, anant en 8è lloc de la llista El Prat En Comú-En Comú Guanyem (EPC-ECG). Va assumir la regidoria de Govern Obert i Innovació. Després de les eleccions del 28 de maig de 2023, on va ocupar el 5è lloc de la llista de El Prat en Comú Podem (EPECP), va assumir les regidories de Bon Govern, Comunicació i Atenció a la Ciutadania; del Dret a l’Aigua i l’Energia Públiques; i Memòria Democràtica.

## Referències

* ↑ «Alts càrrecs, personal directiu i càrrecs eventuals - Ajuntament del Prat de Llobregat». [Consulta: 16 juliol 2024].
* ↑ «Lluís Mijoler, nomenat alcalde del Prat per al mandat 2019 - 2023». [Consulta: 16 juliol 2024].
* ↑ Cartipàs Municipal del Prat de Llobregat, 11-07-2019.
* ↑ «Lluís Mijoler i Juan Pedro Pérez signen l’acord de govern del Prat en Comú Podem i el PSC per al mandat 2023-27». [Consulta: 16 juliol 2024].
# McAlester

McAlester és una ciutat dels Estats Units a l'estat d'Oklahoma. Segons el cens del 2000 tenia 17.783 habitants. És la seu de comtat del Comtat de Pittsburg.

## Demografia

Segons el cens del 2000, McAlester tenia 17.783 habitants, 6.584 habitatges, i 4.187 famílies. La densitat de població era de 437,6 habitants per km².
Dels 6.584 habitatges en un 29,1% hi vivien nens de menys de 18 anys, en un 46,6% hi vivien parelles casades, en un 13,7% dones solteres, i en un 36,4% no eren unitats familiars. En el 33,7% dels habitatges hi vivien persones soles el 16,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,93.
Per edats la població es repartia de la següent manera: un 22,2% tenia menys de 18 anys, un 8,7% entre 18 i 24, un 30,4% entre 25 i 44, un 20,8% de 45 a 60 i un 18% 65 anys o més.
L'edat mediana era de 38 anys. Per cada 100 dones de 18 o més anys hi havia 108,2 homes.
La renda mediana per habitatge era de 28.631 $ i la renda mediana per família de 36.480 $. Els homes tenien una renda mediana de 29.502 $ mentre que les dones 19.455 $. La renda per capita de la població era de 16.694 $. Entorn del 16,1% de les famílies i el 19,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ (anglès) «Cities and Towns ok Oklahoma Arxivat 2006-08-09 a Wayback Machine.». Oficina del Cens dels Estats Units. [Consulta: 10/07/2011.]
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- McAlester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- McAlester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Edward Coley Burne-Jones

Edward Coley Burne-Jones (Birmingham, 1833-1898) fou un pintor anglès. Va estudiar teologia a l'Exeter College d'Oxford els mateixos anys que William Morris. Junts descobreixen les obres de Rossetti, del qual Burne-Jones es converteix en alumne. Entre 1859 i 1873 realitza quatre viatges a Itàlia, on descobreix els pintors del Renaixement (Mantegna, Botticelli i Miquel Àngel) que li serviran de models. Burne-Jones es va convertir en una de les figures principals de l'últim període del moviment prerafaelista.

## Obres destacades

* Estudi de cap femení (MNAC)

## Referències

* ↑ «Sir Edward Coley Burne-Jones, 1st Baronet». Encyclopædia Britannica [Consulta: 16 abril 2017].
* ↑ Museu Nacional d'Art de Catalunya (català)
* ↑ Cecília Vidal i Maynou a Guia del Museu Nacional d'Art de Catalunya. Barcelona: MNAC, 2004. ISBN 8480431369. Pàgs. 318-319.
# Coll uterí

El coll uterí o la cèrvix uterina és la porció fibromuscular inferior de l'úter que es projecta dins de la vagina, i és un component anatòmic exclusiu de la femella dels mamífers. Aquesta obertura o buit deixa que surti la sang de l'úter durant la menstruació (període). També deixa que entrin els espermatozous a l'úter i les trompes de Fal·lopi.
Tot i que en general mesura de 3 a 4 cm de longitud i uns 2,5 cm de diàmetre, la cèrvix es pot dilatar uns 10 cm durant el part per deixar que passi el fetus, i la seva mida pot variar segons l'edat, el nombre de parts i el moment del cicle menstrual de la dona.
# Ditricàcies

Les ditricàcies (Ditrichaceae) són una família de molses de l'ordre Dicranales, generalment petits de menys de 5 cm d'alt. El gènere tipus és Ditrichum.

## Gèneres

* Astomiopsis
* Austrophilibertiella
* Ceratodon
* Cheilothela
* Chrysoblastella
* Cladastomum
* Cleistocarpidium
* Crumuscus
* Cygniella
* Distichium
* Ditrichum
* Eccremidium
* Garckea
* Pleuridium
* Pringleella
* Rhamphidium
* Saelania
* Skottsbergia
* Strombulidens
* Tristichium

## Referències

* ↑ «Tropicos | Name - !!Ditrichaceae Limpr.». [Consulta: 13 abril 2019].
* ↑ «Family Ditrichaceae» (en espanyol de Mèxic). [Consulta: 27 abril 2019].
* ↑ «Ditrichaceae» (en castellà). [Consulta: 27 abril 2019].

## Enllaços externs

* Ditrichaceae, a The Plant List.
# Forksville

Forksville és una població dels Estats Units a l'estat de Pennsilvània. Segons el cens del 2000 tenia 147 habitants.

## Demografia

Segons el cens del 2000, Forksville tenia 147 habitants, 67 habitatges, i 42 famílies. La densitat de població era de 37,6 habitants per quilòmetre quadrat.
Dels 67 habitatges en un 22,4% hi vivien nens de menys de 18 anys, en un 55,2% hi vivien parelles casades, en un 6% dones solteres, i en un 37,3% no eren unitats familiars. En el 29,9% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,74.
Per edats la població es repartia de la següent manera: un 17,7% tenia menys de 18 anys, un 3,4% entre 18 i 24, un 30,6% entre 25 i 44, un 30,6% de 45 a 60 i un 17,7% 65 anys o més.
L'edat mediana era de 44 anys. Per cada 100 dones de 18 o més anys hi havia 120 homes.
La renda mediana per habitatge era de 26.625 $ i la renda mediana per família de 31.563 $. Els homes tenien una renda mediana de 26.563 $ mentre que les dones 25.417 $. La renda per capita de la població era de 13.943 $. Entorn del 19,1% de les famílies i el 22,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Forksville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Forksville». American Fact Finder. Oficina del Cens dels Estats Units, 12-01-2010.
# Harmodio Arias Madrid

Harmodio Arias Madrid (3 de juliol 1886, a Penonomé, Panamà - 1962, Estats Units) va ser un polític, ambaixador i advocat, el 16è president de Panamà. És considerat un dels més grans estadistes panamenys, fundador de la Universitat de Panamà.

## Biografia

Va ser fill d'Antonio Arias i Carmen Madrid i tenia tres germans. Va estudiar dret a Southport a Anglaterra, i es va graduar per la Universitat de Cambridge. Com a advocat que llavors treballava des de fa diversos anys al bufet d'advocats Fábrega i Arias.
Després d'entrar en política, ràpidament va muntar en la carrera com sotssecretari d'Estat per a Afers exteriors i membre associat de la representant de la Comissió Codificadora de Panamà a l'Argentina i els Estats Units. Durant aquests anys també se'ls ensenya dret romà i el dret internacional. També era un membre de l'Acadèmia de la Història a Buenos Aires i Caracas, així com la Societat Panamenya de Dret Internacional. En els anys 1910 a 1912 va actuar principalment com a escriptor tècnic.
El 5 de juny de 1932, va ser nomenat successor de Ricardo Joaquín Alfaro Jované com a president de Panamà i va romandre en el càrrec la resta del mandat fins a l'1 d'octubre de 1936. Va ser succeït per Juan Demóstenes Arosemena.
Va morir en conseqüència d'un accident d'avió als Estats Units el 23 de desembre de 1962.

## Referències

* 1 2 3 «Harmodio Arias Madrid -». A: Enciclopedia de Historia y cultura del Caribe - EnCaribe (en castellà). República Dominicana & Comité Científico Técnico General de la enciclopedia [Consulta: 28 octubre 2020].